Source: https://cegugy.blog.hu/?token=2d453926633fa8f41cf5b270a6798a2d&page=2
Timestamp: 2020-05-27 09:49:24
Document Index: 20754041

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

Nagyon sokan nem tudnak hibátlanul Áfa-s számlát kitölteni. Ez vezetett arra, hogy megosszuk veled a számla kiállításának helyes módszerét.
Tudtad, hogy a céged által adott kedvezményt is rá kell vezetned a számlára? Vagy külföldi ügyfelednek akár angol, vagy orosz nyelven is kiállíthatod a bizonylatot?
Joggal merül fel az egyszerű válasz, nem. hiszen nem is én töltöm ki hanem a számítógépes program generálja, miért is tudjam? Persze eddig semmi gond, de a programod mindig naprakész, vagy csak megvetted valamikor, és azóta nem frissítetted? A program megfelel a hatályos szabályzásnak?
A mai modern világunkban a programok mellett még sokan használják a jó öreg számlatömböt is.
Bevezetésül nézzük meg mi is a számla valójában, és milyen kötelező elemei vannak.- meg fogsz lepődni a felsoroláson.
Számla fogalma, a hatályos törvény szerint:
Számla minden olyan okirat, amely megfelel az Áfa-törvény X. fejezetében meghatározott feltételeknek A számlával esik egy tekintet alá minden olyan okirat is, amely kétséget kizáróan az adott számlára hivatkozva, annak adattartalmát módosítja (és megfelel a törvényi előírásoknak).
a számla sorszáma, amely a számlát – kétséget kizáróan – azonosítja; termék értékesítőjének, szolgáltatásnyújtójának adószáma (amely alatt a termék értékesítését, szolgáltatásnyújtását teljesítette);
ha a termék beszerzője, szolgáltatás igénybevevője az adófizetésre kötelezett, akkor a termék beszerzőjének, szolgáltatás igénybevevőjének adószáma [amely alatt, mint adófizetésre kötelezettnek a termék értékesítését, szolgáltatás nyújtását teljesítették, (vagy amely alatt a termék Közösségen belüli értékesítését26 részére teljesítették)];
a termék értékesítőjének, szolgáltatásnyújtójának, valamint a termék beszerzőjének, szolgáltatás igénybevevőjének neve és címe;az értékesített termék megnevezése, továbbá mennyisége, illetve a nyújtott szolgáltatás megnevezése, továbbá mennyisége, feltéve, hogy az természetes mértékegységben kifejezhető (az Áfa-törvényben hivatkozott SZJ illetve vtsz. szám számlán történő szerepeltetése a számlakibocsátó döntési körébe tartozó kérdés);
a teljesítés – illetőleg az előleg átvételének, jóváírásának – időpontja, ha az eltér a számla kibocsátásának keltétől;
az adó alapja, továbbá az értékesített terméknek az adó nélküli egységára, illetőleg a nyújtott szolgáltatás adó nélküli egységára, ha az természetes mértékegységben kifejezhető, valamint az alkalmazott árengedmény, feltéve, hogy azt az egységár nem tartalmazza;
az áthárított adó, kivéve, ha annak feltüntetését az Áfa-törvény kizárja;
adómentesség esetében, valamint abban az esetben, ha adófizetésre a termék beszerzője, szolgáltatás igénybevevője kötelezett, jogszabályi hivatkozás vagy bármely más, de egyértelmű utalás arra, hogy a termék értékesítése, szolgáltatásnyújtása
– mentes az adó alól, vagy
– az után a termék beszerzője, szolgáltatás igénybevevője az adófizetésre kötelezett;
új közlekedési eszköz Közösségen belüli értékesítése esetén az Áfa-törvényben külön meghatározott, az új közlekedési eszközre vonatkozó adatok,
utazásszervezési szolgáltatás nyújtása esetében jogszabályi hivatkozás vagy bármely más, de egyértelmű utalás arra, hogy az Áfa-törvény XV. fejezetében meghatározott különös szabályokat alkalmazták;
használt ingóság, műalkotás, gyűjteménydarab vagy régiség értékesítése esetében
jogszabályi hivatkozás vagy bármely más, de egyértelmű utalás arra, hogy az Áfatörvény
A számlán az áthárított adót akkor is fel kell tüntetni forintban, ha az ellenérték külföldi pénznemben kifejezett. A forint összegmeghatározásához alkalmazott árfolyam olyan árfolyam lehet, amelyet belföldön pénzváltási engedéllyel rendelkező hitelintézet devizában eladási árként jegyez; vagy a Magyar Nemzeti Bank (a továbbiakban: MNB) hivatalosan közzé tesz. Főszabály szerint az ügyletnek az Áfa-törvény szerinti teljesítése
időpontjában érvényes árfolyamot kell alkalmazni.
Az előlegről kibocsátott számla annak a termékértékesítésnek, szolgáltatásnyújtásnak az adatait tartalmazza, amelynek az ellenértékébe az előleg beszámítható.
Kérdésed esetén a Cégmanager weboldalán további infót találsz!
Ebben a cikkben az ügyvezető személyével bekövetkező változásról írunk.
Megszűnik a vezető tisztségviselői (ügyvezetői) jogviszony:
c) a törvényben szabályozott kizáró ok bekövetkeztével,
f) külön törvényben meghatározott esetben (2006. évi IV. törvény, a gazdasági társaságokról – továbbiakban: Gt. - 31. §.).
A vonatkozó törvényi rendelkezések értelmében az ügyvezető a tisztségéről bármikor lemondhat. Amennyiben a taggyűlés, vagy egyszemélyes Kft. esetében a tulajdonos (alapító) a lemondását elfogadja, akkor a lemondás az elfogadással hatályosul. Ha azonban a gazdasági társaság működőképessége ezt megkívánja, a lemondás csak annak bejelentésétől számított hatvanadik napon válik hatályossá, kivéve, ha a gazdasági társaság legfőbb szerve az új vezető tisztségviselő megválasztásáról e határidő elteltét megelőzően gondoskodott, illetve gondoskodni tudott volna. A lemondás hatályossá válásáig a vezető tisztségviselő a halaszthatatlan döntések meghozatalában, illetve az ilyen intézkedések megtételében köteles részt venni.
Az ügyvezető lemondásával kapcsolatban a törvény egyéb követelményeket nem támaszt. A lemondását az ügyvezető nem köteles indokolni. Mindenképpen célszerű ugyanakkor, hogy azt igazolható módon, azaz írásban tegye meg, és arról a társaság valamennyi tagját értesítse. Amennyiben ez megtörténik, a taggyűlést bármelyik tag összehívhatja, és ha erre a változás bekövetkeztétől számított harminc napon belül nem került sor, vagy az nem lehetséges, akkor a taggyűlést bármelyik tag vagy hitelező kérelmére a cégbíróság hívja össze. Az ügyvezető lemondása és az új ügyvezető megválasztása, annak a cégjegyzékben történő átvezetése minden esetben cégmódosítással jár. Ilyen esetben kötelező a jogi képviselet, a Dr. Székely Ügyvédi Iroda bejegyzési garanciával vállalja az ügyvezető személyével kapcsolatos cégmódosításokat.
Előfordulhat, hogy az ügyvezető lemondása esetén a taggyűlés nem tud azonnal (illetve a 60 nap alatt sem) új ügyvezető megválasztásáról gondoskodni. Tekintettel arra, hogy a társaság ügyvezető nélkül törvényesen nem működhet, így gyakori eset, hogy a cégbíróság a társaság változás bejegyzési kérelmét azonnali hatállyal elutasítja, vagy a társaságot hiánypótlásra szólítja fel, mondván, hogy a régi ügyvezető törlésével egyidejűleg nem jelentett be új ügyvezetőt.
A fenti gyakorlat nem elfogadható, hiszen a társaság (vagy a Cégbíróság) kizárólag a 60 napos időtartamhoz ragaszkodhat, egyébként nem várhatja el, hogy az ügyvezető mindaddig a cégjegyzékben szerepeljen (a lemondása ellenére), amíg a társaság nem gondoskodik új ügyvezető megválasztásáról. Ezen „elvárás” egyrészt a Gt. fent említett szabályaival ellentétes, másrészt a gyakorlatban előfordul(hat), hogy valakinek nyomós oka (pl. megromlott egészségi állapot) van arra, hogy lemondjon, azaz az ügyvezetői teendők ellátására nem képes.
A helyes eljárás ilyenkor az, hogy a Cégbíróság törli az ügyvezetőt a cégnyilvántartásból, és egyidejűleg felhívja a társaságot, hogy 30 napon belül jelentsen be új ügyvezetőt azzal, hogy amennyiben a felhívásnak határidőben nem tesz eleget, úgy törvényességi felügyeleti eljárást indít a társasággal szemben.
Amennyiben a társaság továbbra sem tud gondoskodni új ügyvezető megválasztásáról, végső soron a Cégbíróság a céget megszűntnek nyilvánítja, eltiltja a további működéstől, és elrendeli a kényszer-végelszámolását.
A Cégmanager Kft. szekértője az új vállalkozások indításának. Szolgáltatásait igénybe véve biztos lehet cégének bejelentési kötelezettségei és határideje felől.
1. 2012. január 1-től minden újonnan alakuló, és már bejegyzett gazdasági társaságnak kötelező a Kamarai regisztráció. Részletes szabályok a Magyar Kereskedelmi és Iparkamara (MKIK) honlapjáról tölthető le.
2. 2012. március 1-től a cégbejegyzés illetéke jelentősen emelkedik. Az eddigi egységes 15000 Ft helyett Kft. alapítása esetén 50.000 Ft-ra, Kkt. és Bt. alapítása esetén 25 ezer Ft-ra drágul, egyéni cégnél ez 15 ezer Ft lesz. A cégmódosítás költsége nem változik.
3. A bejegyzési kérelem benyújtásakor a cég köteles megjelölni főtevékenységét és további tevékenységi köreit azok mindenkor hatályos TEÁOR nómenklatúra szerinti megjelölésével. A cégbíróság a cég bejegyzésekor elektronikus úton értesíti az állami adóhatóságot a cég főtevékenységéről és további tevékenységi köreiről.
4. 2012. március 1-től kezdődően a székhely-, telephely- és fióktelep használat jogcímét az eddigiektől eltérően nem a jogi képviselő, hanem a Cégbíróság ellenőrzi tulajdoni lap, vagy bérleti szerződés alapján.
5. Bővül a tagok, vezető tisztségviselők cégnyilvántartásban szereplő személyes adatainak köre.
6. Bevezetésre került az adóregisztrációs eljárás, melynek lényege, hogy az újonnan alakuló cégeknél, és cégadásvétel esetében az adószám kiadása előtt az adóhatóság egybeveti az alapítók adatait a nála meglévő adatokkal, megvizsgálja az adóalanyok részvételével működő egyéb cégek adózási módját.
Ennek eredményeként az adóhatóság megtagadja az adószám kiadását, ha az adózó vezető tisztségviselője, képviseletre jogosult tagja, amely15 millió forintot meghaladó adótartozással rendelkezik, vagy adótartozással jogutód nélkül szűnt meg.
7. Szigorítják a vezető tisztségviselők összeférhetetlenségi, valamint a tisztséget kizáró szabályokat. Az összeférhetetlenséget a jövőben a bűnügyi nyilvántartó szerv ellenőrzi.
8. Kötelező jelleggel ismét előírja a törvény a kézbesítési megbízott intézményét, aki a külföldi tag részére kézbesítendő iratokat átveszi és azt továbbítja.
9. A társaság fizetésképtelen helyzetében bővül az ügyvezetés vagyoni felelőssége, ráadásul ezt a törvény kiterjeszti a cégvezetőkre is.
10. A Cégtörvény 2012. március 1-i hatállyal megszűnteti az ügyvédi székhelyszolgáltatás Cégtörvényben történő szabályozását.
Blogomat azzal a céllal hoztam létre, hogy megosszam munkámmal kapcsolatos tanulságos, másoknak hasznos, előremutató cégjogi, adójogi ügyeket.
Az író jogász, aki elsősorban társasági joggal, gazdasági és adójoggal tölti szürke hétköznapjait. Emellett legális adóminimalizálással foglalkozik. Hangsúly az adóminimalizáláson!:)
Célom segítséget nyújtani vállalkozóknak, cégtulajdonosoknak, ügyvezetőknek eligazodni a gyakran változó jogszabályi környezetben!